 Internet Fraud: Iléẹjọ ní kí Yahoo boy lọ darí ọkọ fóṣù mẹta lẹyìn tó tan obìnrin òyìnbó jẹ Adajọ Sikiru Oyinloye tun paṣẹ fun Kolade Emmanuel Balogun pe ki o san ẹgbẹrun un lọna aadọta naira gẹgẹ bi owo itanran lẹyin to jẹbi ẹsun ti ajọ EFCC fi kan an. Lati ọjọ kẹtadinlogun oṣu kẹjọ ọdun 2020 yii ni ileẹjọ so pe ki Balogun bẹrẹ si ni dari igboke-gbodo ọkọ lẹyin ileeṣẹ ijọba to n ri kikọ ile si ilu. LỌjọbọ, ọjọ kẹtala, oṣu kẹjọ ni EFCC fi ẹsun onikoko kan ọmọkunrin naa pe purọ pe ara rẹ ni Ọgbẹni William Davis ti inagijẹ rẹ n jẹ Behemooth lati tan obinrin alawọfunfun kan jẹ lori ẹrọ ayelujara. Agbẹjọro fun ajọ EFCC, Aliyu Adebayo ileẹjọ lati fiya to tọ jẹ Balogun nitori ohun to ṣe tako ofin orilẹede Naijiria. Amọ agbẹjọro ọmọkunrin naa, Rotimi Oyagbola rawọ ẹbọ si ileẹjọ lati fi oju aanu wo ọdọkunrin naa nirori igba akọkọ ree ti yoo ṣe iru nnkan bẹẹ. Ṣugbọn, Adajọ ni ko si awawi kan fun Balogun nitori ẹri to daju wa wi pe o jẹbi ẹsun ti wọn fi ka an. Mr Macaroni sọ nípa eré tí Fraky freaky, Sugar Daddy, You are doing well, freaky spicy fẹ Adajọ Oyinloye tun paṣẹ pe ki wọn gba ẹrọ ibanisọrọ ati ẹrọ kọmputa ti ọmọkunrin naa n lo lati lu awọn eeyan ni jibiti lori ayelujara, ki wọn si ko fun ijọba apapọ. jkkk : Ileẹjọ giga kan niluu Ilorin nipinlẹ Kwara ti dajọ wi pe ki ọkunrin kan, ọmọ ọdun mẹtalelogun lọ dari igboke-gbodo ọkọ fun oṣu mẹta, lẹyin to jẹ ẹsun ilujibi ori ayelujara. 